钦定古今图书集成/明伦汇编/闺媛典/第260卷 > 华国章妻徐氏
## 钦定古今图书集成/明伦汇编/闺媛典/第260卷 > 华国章妻徐氏

按《富阳县志》：“徐氏，邑诸生华国章妻。生而克孝，名闻
母党。及笄适章，事舅姑，动娴内则，夫妻相敬如宾，勉
夫力学。无何，章病亡，徐年二十馀，遗孤儁枝尚幼，茕
茕子母伶仃相依，夜则绩纴训子，每至鸡鸣。儁枝早
有文名。徐孀居四十年，治家严肃，一娴于礼，教子孙
若孙，媳以勤俭。邑人屡欲请旌，徐固辞而止。年七十”，
无疾卒。乡党无不称为贤节。